Wynmaker: Peter-Allan Finlayson | Vrouekeur
Geskryf deur Caxton Magazines staff 16/11/2015
Hy kyk effe anders na die lewe en het in sy derde jaar as wynmaakstudent opgeskop en eerder filosofie en ekonomie gaan swot. Hy sê hy moes afstand kry en eers grootword voor hy kon terugkeer na die beroep wat nou sy passie is. Hy vertel dat die plaas se pragtige ligging wat kompleet soos iets uit Toskane lyk en die ideale ligging van die wingerde om wen-wyne te maak, hom na die plaas gelok het.
Peter-Allan is getroud met Nicolene Heyns en hulle het drie hondekinders. Die plaas hou weer op 11 en 12 Desember die gewilde Gabriëlskloof’s Favourite Things Market. Die pragtige binnehof met sy uitsig oor die vallei word in ‘n feesmark van handgemaak, vars, heerlik en mooi omskep. Jy kan al die lekkerte met Peter-Allan se wyne geniet.
• Vir meer inligting besoek Gabriëlskloof se Facebook-bladsy
Wat is jou ideale in jou rol as wynmaker?
Ek wil die lekkerste wyne moontlik maak, maar altyd met respek vir die wingerde as basis.
Sien jy uit na die komende parsseisoen en wat beplan jy?
Beslis, elke oes is verskillend en bring nuwe uitdagings. Ek werk so natuurlik moontlik in die kelder en dit beteken dat ek meer in harmonie is met die verskillende groeitoestande wat elke oes meebring.
Ek het gemengde gevoelens. Kompetisies bied beslis aan die verbruiker ‘n gids oor wat om te koop, maar dit hang ook af van wat jy in die kelder probeer bereik. Ek probeer wyn maak wat weerspieël waar dit vandaan kom en dit beteken dat die wyne nie noodwendig in kompetisies gaan uitblink nie.
Wanneer ek iemand anders dit sien geniet.
Ek dink nie dit is inklusief genoeg nie, maar dit sal tyd verg om te verander.
Wat is vir jou die een enkele faktor wat ‘n sekere wyn ‘n wenner maak?
Om wyn te proe, is nie altyd goed vir jou tande nie.
Om die finale versnitte te maak, is die kreatiefste deel van die werk.
celebsentertainmentfoodlocal celebsonderhoudpeter-allan finlaysonwinewyn